Γραμματική Ε-ΣΤ Δημοτικού

Τίτλος Γραμματικού Φαινομένου: Εγκλίσεις

Χρονική διάρκεια: 2 διδακτικές περίοδοι

Ημερομηνία:

**Τεχνολογικό πλαίσιο**

|  |  |
| --- | --- |
| **Εκμαίευση-Νέα γνώση** | **Γλώσσα Ε Δημοτικού:**  Τεύχος Α’ : Ενότητα 2: κείμενο «Η παλιά γειτονιά»  Τεύχος Β’: Ενότητα 11: κείμενο «Παραδοσιακά παιχνίδια»  **Γλώσσα ΣΤ Δημοτικού:**  Τεύχος Β΄: Ενότητα 9: κείμενο «Οδηγίες χρήσης καφετιέρας |
| **Εμπέδωση κι εφαρμογή** | Παρουσιάσεις Power Point (Εγκλίσεις Ρήματος- Οριστική, Εγκλίσεις Ρήματος-Υποτακτική, Προστακτική) |
| **Εργασία για το σπίτι** | 5 φύλλα εργασίας, ασκήσεις για το τετράδιο γλώσσας-γραμματικής (εργασιών) |

**Ασκήσεις για το τετράδιο γλώσσας-γραμματικής (εργασιών)**

Ο διδάσκων μπορεί να επιλέξει το κείμενο «Η καρδούλα», το οποίο βρίσκεται στο Ανθολόγιο Ε-ΣΤ Δημοτικού στη σελίδα 136 και ν’ αναθέσει στους μαθητές τις εξής δραστηριότητες:

1. Να εντοπίσουν στο κομμάτι «Κάθε χρόνο, μόλις άνοιγε το Τριώδιο… χωρίς να διακόψει τη δουλειά της» τα ρήματα και να επισημάνουν τις εγκλίσεις τους.
2. Να μεταφέρουν τα ρήματα στον άλλο αριθμό κάνοντας όλες τις απαραίτητες αλλαγές στις εξής προτάσεις:

* Τον περσινό τον σπάγκο τον έχετε;
* Κερώσαμε το σπάγκο, κόψαμε στρογγυλά χαρτονάκια πολύχρωμα και στη μέση τους ανοίξαμε μια τρυπούλα
* Η μάνα μας κοίταζε από το μπαλκόνι

3. Να μετατρέψουν στην Προστακτική τα εξής:

* Να διακόψεις
* Να ρωτήσετε
* Να φτιάχνετε
* Τελειώσατε
* Μαζεύεστε

**Ομαδική δραστηριότητα:** Οι μαθητές χωρίζονται σε τρεις (3) ομάδες και γράφουν από ένα κείμενο 5 σειρών. Η μια ομάδα πρέπει να χρησιμοποιήσει στο κείμενό της ρήματα στην Οριστική, η δεύτερη πρέπει να χρησιμοποιήσει ρήματα στην Υποτακτική κι η τρίτη πρέπει να χρησιμοποιήσει ρήματα στην Προστακτική. Το θέμα του κειμένου μπορεί να το επιλέξουν είτε οι μαθητές είτε ο εκπαιδευτικός της τάξης. Το θέμα ποικίλλει και μπορεί να’ ναι, *Βόλτα στην εξοχή, Διακοπές στο νησί, Το πέταγμα του χαρταετού κλπ*

Στο πλαίσιο αυτής της δραστηριότητας οι μαθητές μπορούν ν’ ακούσουν το τραγούδι «Ο κηπουρός-Βαγγέλης Γερμανός» και να συζητήσουν στην τάξη τις πιο βαθιές τους επιθυμίες.

**Προτεινόμενος σύνδεσμος:** [**https://www.youtube.com/watch?v=G1wKBXfuobE**](https://www.youtube.com/watch?v=G1wKBXfuobE)